คือช่วงนี้ผมช่วยตัวเองบ่อย วันนึงประมาณ2ครั้ง มีเมื่อคืนที่ผมอาบน้ำแล้วใช้สบู่ล้างอวัยวะเพศด้วย อยากรู้ว่าที่ผมมีรอยแดงกับตุ่มใส เกิดจากอะไรครับ
สวัสดีค่ะ รอยแดงและตุ่มใที่อวัยวะเพศชาย อาจเกิดจาก1. เริมที่อวัยวะเพศ ซึ่งหากเป็นครั้งแรก จะติดต่อจากการมีเพศสัมพันธ์ แต่หลังจากนั้น จะกลับเป็นซ้ำได้อีกเรื่อยๆ โดยไม่ได้เกี่ยวข้องกับมีเพศสัมพันธ์ แต่จะเกิดขึ้นเมื่อร่างกายอ่อนแอหรือมีปัจจัยมากระตุ้น โดยอาการคือ จะมีตุ่มน้ำใส รอบๆ อาจบวมแดง ร่วมกับมีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล มีน้ำเหลืองซึม2. การแพ้สัมผัสหรือระคายเคืองต่อสารเคมีต่างๆ เช่น จากการใช้สิ่งของบางอย่างมาช่วยตัวเอง แพ้สบู่ โลชั่นหรือน้ำหอมที่ทามือ แล้วนำมือมาช่วยตัวเอง เป็นต้น3. การโดนแมลงสัตว์กัดต่อยหากก่อนหน้านี้ไม่นาน ได้เคยมีเพศสัมพันธ์ด้วย ก็อาจเป็นโรคติดต่อทางเพศสัมพันธ์ก็ได้ เช่น ซิฟิลิส แผลริมอ่อน เป็นต้นทั้งนี้ หากเคยเป็นเริมมาก่อน และในตอนนี้มีอาการเจ็บ แสบ ปวดร่วมด้วย ก็น่าจะเป็นเริมได้ ซึ่งแนะนำควรไปพบแพทย์เพื่อรับยารักษา อาการจะได้หายเร็วขึ้น แต่หากไม่เคยเป็นเริมมาก่อน หรือไม่ได้มีอาการอื่นๆ ร่วม ก็ไมน่าใช่เริม ซึ่งอาจดูแลตนเองไปก่อนได้ เช่น การล้างอวัยวะเพศด้วยน้ำเปล่า งดการใช้สบู่ไปก่อน งดการช่วยตัวเองไปก่อน เพราะอาจยิ่งไปเสียดสีทำให้อาการเป็นมากขึ้นได้ ไม่ทาแป้ง โลชั่น น้ำหอมหรืออื่นๆ บริเวณใกล้อวัยวะเพศ เป็นต้น แต่หากอาการไม่ดีขึ้น หรือในช่วงก่อนหน้านั้นไม่นาน ได้เคยมีเพศสัมพันธ์มาก่อน ก็ควรไปพบแพทย์เพื่อตรวจวินิจฉัยและรักษาค่ะ